CELEX: 62011TN0407
Language: hu
Date: 2011-07-26 00:00:00
Title: T-407/11. sz. ügy: 2011. július 26-án benyújtott kereset — SRF kontra Tanács

24.9.2011   
            
            
               HU
            
            
               Az Európai Unió Hivatalos Lapja
            
            
               C 282/41
            
         2011. július 26-án benyújtott kereset — SRF kontra Tanács
   (T-407/11. sz. ügy)
   2011/C 282/77
   Az eljárás nyelve: angol
   
      Felek
   
   
      Felperes: SRF Ltd (Újdelhi, India) (képviselők: F. Graafsma és J. Cornelis ügyvédek)
   
      Alperes: az Európai Unió Tanácsa
   
      Kérelmek
   
   
               —
            
            
               A Törvényszék semmisítse meg az Indiából származó polietilén-tereftalát (PET) fólia behozatalára vonatkozó végleges dömpingellenes vám kivetéséről szóló 1292/2007/EK rendelet módosításáról szóló, 2011. május 13-i 469/2011/EU tanácsi végrehajtási rendeletet (HL 2009. L 129., 1. o., a továbbiakban: vitatott rendelet), és
            
         
               —
            
            
               a Törvényszék a Tanácsot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen arra alapított jogalapra hivatkozik, hogy a vitatott rendelet sérti az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (1) 9. cikkének (6) bekezdését, mivel:
   
               1.
            
            
               Először is az említett cikk kimondja, hogy a jelentkező, de a mintában nem szereplő exportőrök vagy termelők vonatkozásában alkalmazandó dömpingellenes vám nem haladhatja meg a mintában szereplő felekre nézve megállapított dömpingkülönbözet súlyozott átlagát, és ennek során figyelmen kívül kell hagyni a nulla vagy csekély mértékű különbözetet. A vitatott rendelet azáltal, hogy az SRF-re 15,5%-os dömpingellenes vámot vet ki, sérti e szabályt, mivel a mintában szereplő azon felek dömpingkülönbözetének súlyozott átlaga, akiknek a dömpingkülönbözete nem nulla, illetve nem csekély mértékű, kisebb mint 15,5%; és
            
         
               2.
            
            
               Másodszor a vitatott rendelet annak megkövetelésével, hogy az exportáló gyártó a 9. cikk (6) bekezdésének alkalmazása céljából az 1225/2009/EK tanácsi rendelet 11. cikke (3) bekezdése szerinti időközi felülvizsgálatot kérjen olyan helyzetben, amikor a fennálló dömpingellenes vámok mértékét az egyidejűleg fennálló kiegyenlítő intézkedések hatályának lejártát követően kiigazítják, olyan feltétellel egészíti ki a 9. cikk (6) bekezdését, amelyet e rendelkezés konkrét szövege nem tartalmaz, így a Tanács általi ezen értelmezés elfogadhatatlan.
            
         
      (1)  HL 2009. L 343., 51. o. (egységes szerkezetbe foglalt szöveg).